આ સાધનામાં જેમ જેમ આગળ વધીએ છીએ તેમ તેમ નિરવ શાંતિનો અનુભવ થતો જ જાય છે ,મનની સંચળતા ઘટતી જાય છે ,અને ચિત્ત સ્થિર થતું જાય છે,સ્મૃતિઓ અને કલ્પનાઓ સાથેના તેના સબંધો તુટતા જાય છે, અને ચિત્ત નિર્મળ થતું જાય છે, અને મનના આવેગો શાંત થતા જાય છે આમ આ સાધનાથી આપણે હળવાશ અનુભવીએ છીએ, દિવસ દરમિયાન પ્રસન્નતા રહે છે આમ આપણુ સમગ્ર જીવન સ્વસ્થ શાંત અને તનાવ રહિત થઇ જાય છે, અને જ્યારે ચિત્તની શુધ્ધિ થાય છે, ત્યારે આપણે જાગૃતતા પૂર્વક કર્મ કરી શકીએ છીએ,જાગૃતતા પૂર્વક થતા તમામ કર્મો સુખ દાયક જ હોય છે , આમ આપો આપ આપણે પાપથી મુક્ત થઈ જઈએ છીએ, જેમ જેમ ચિત્ત શુધ્ધ પવિત્ર થતું જાય છે તેમ તેમ સાક્ષાત્કારની ભૂમિકા  રચાય છે, ને પરમતત્વનો સાક્ષાત્કાર  કરી શકીએ છીએ,તેવી શક્તિ પ્રદાન થાય છે , તેજ સમાધિ અવસ્થા છે,એનું નામ જ પ્રજ્ઞા છે આમ વિપશ્યના દ્વારા પ્રજ્ઞાની પ્રાપ્તિ  થાય છે, જે નિર્વાણ કહેવામાં આવે છે, જે પરમ શાંતિ સુખ ને આનંદની સ્થિતિ છે.